"สเปเชียล ฟอร์ซ" เปลี่ยนทางมาที่นี่ สำหรับเกมออนไลน์แนวการสู้รบแบบทหาร ดูที่ สเปเชียล ฟอร์ซ (เกมออนไลน์)
**หน่วยรบพิเศษ** **หน่วยปฏิบัติการพิเศษ** หรือ **กองกำลังพิเศษ** เป็นกำลังทหารหรือพลเรือนที่ได้รับการฝึกมาอย่างดีโดยกองทัพหรือกองกำลังพลเรือน ซึ่งพวกเขาเหล่านั้นสามารถปฏิบัติภารกิจพิเศษอย่างเช่น การลาดตระเวนพิเศษ การสงครามนอกแบบ และการต่อต้านการก่อการร้าย

ทหารหน่วยรบพิเศษกองทัพอากาศสหรัฐ

ขีดความสามารถ
-------------

สงครามนอกแบบ (อังกฤษ: unconventional warfare) เป็นการปฏิบัติที่หน่วยรบพิเศษ ต้องใช้เวลาในการทำงานมากที่สุด การปฏิบัติที่เข้าไปในประเทศฝ่ายตรงข้ามตั้งแต่ยังไม่มีสงคราม แล้วสร้างกลุ่มต่อต้านรัฐบาลขึ้นมาเพื่อบั่นทอนความมั่นคงของรัฐบาลประเทศนั้น ๆ ถ้าต้องการทำสงครามกลุ่มต่อต้านก็จะช่วยกำลังรบตามแบบในการทำการรบได้ ยกตัวอย่างเช่น ในช่วงสงครามเย็น จีนได้สนับสนุนพรรคคอมมิวนิสต์แห่งประเทศไทยในความพยายามที่จะโค่นล้มรัฐบาลไทย และมีแผนที่จะสนธิกำลังตามแบบ จากเวียดนามในขั้นตอนสุดท้าย แต่ก็ต้องพบกับอุปสรรคหลายอย่างทั้งในระดับยุทธศาสตร์และระดับยุทธการ ทำให้ไม่ประสบความสำเร็จ แต่ก็สร้างความเสียหายให้กับประเทศไทยอย่างมาก สงครามนอกแบบนี้มีลักษณะคล้ายกับสงครามตัวแทน

การป้องกันและปราบปรามการก่อความไม่สงบ (อังกฤษ: counter insurgency) เป็นการปฏิบัติการเพื่อป้องกันและปราบปรามการก่อความไม่สงบ โดยกลุ่มคนที่มีการวมตัว มีการจัดตั้ง ขึ้นมาเพื่อให้รัฐบาลปฏิบัติตามวัตถุประสงค์หรือความมุ่งหมายของกลุ่ม ตั้งแต่วัตถุประสงค์ทางการเมือง ล้มล้างรัฐบาล แบ่งแยกดินแดน จนถึงเข้าแทนที่รัฐบาล การก่อความไม่สงบนี้เป็นภารกิจที่รัฐบาลต้องระดมสรรพกำลังทั้งมวลในการแก้ไข โดยหน่วยรบพิเศษเป็นส่วนหนึ่งของการปฏิบัติ โดยจะประกอบด้วยงาน การปฏิบัติการจิตวิทยา การปฏิบัติงานด้านการข่าว การพิทักษ์ประชาชนและทรัพยากร การพัฒนาและการช่วยเหลือประชาชน การปราบปรามกำลังติดอาวุธ 

โดยภาพรวมในการปฏิบัติการคือ ดำเนินการป้องกันด้วยการปฏิบัติการจิตวิทยา การข่าวเพื่อคอยติดตามว่า การก่อความไม่สงบจะเกิดขึ้นที่ไหน สาเหตุเงื่อนไขเป็นอะไร ซึ่งตัวเงื่อนไขก็จะสามารถลดลงด้วย การพัฒนาและการช่วยเหลือประชาชน แต่ถ้ามีการผิดพลาดของการข่าว การพัฒนาการช่วยเหลือไม่สมดุล ข้าราชการสร้างเงื่อนไข ประกอบกับมีแกนนำหรือกลุ่มบุคคลชี้นำหรือปลุกระดม ก็จะเกิดเหตุการณ์ความไม่สงบเกิดขึ้น ก็จะต้องใช้มาตรการการพิทักษ์ประชาชนและทรัพยากรคือ การสร้างความปลอดภัยให้ประชนชนไม่ว่าจะเป็นจัดชุดคุ้มครอง ลาดตระเวนแสดงกำลัง การห้ามประชาชนออกจากบ้านยามค่ำคืน การตั้งจุดตรวจ พร้อมกับใช้การข่าว การปฏิบัติการจิตวิทยา รวมทั้งทบทวนการพัฒนาและการช่วยเหลือประชาชน ในระหว่างนั้น ถ้าผู้ก่อความไม่สงบเริ่มใช้กำลังติดอาวุธ ก็ต้องใช้กำลัง เข้าปราบปราม 

การปฏิบัติการจิตวิทยา (อังกฤษ: Psychological Operation) เป็นการปฏิบัติเพื่อให้มีผลต่อการเปลี่ยนแปลงพฤติกรรมของฝ่ายตรงข้ามหรือฝ่ายเป็นกลาง ให้มีประโยชน์ต่อการปฏิบัติภารกิจของฝ่ายเรา ไม่ว่าจะเป็นการยุยงด้วยการใช้สื่อต่าง ๆ ไม่ว่าจะเป็นใบปลิว การกระจายเสียง ให้ทหารชั้นผู้น้อยไม่เชื่อฟังผู้บังคับบัญชา ทำให้เกิดการเดินขบวนของประชาชนในการต่อต้านรัฐบาลตนเอง การสร้างความหวาดกลัวด้วยการใช้ใบปลิว ซึ่งอาจจะทำให้ข้าศึกยอมแพ้โดยไม่ต้องทำการรบ ทั้งโดยการใช้เครื่องขยายเสียง วิทยุ สื่ออินเทอร์เน็ต และการสื่อสารมวลชนด้านอื่นๆ 

การปฏิบัติภารกิจโดยตรง (อังกฤษ: Direct Action) ภารกิจนี้เป็นการใช้กำลังในการเข้าทำลาย ยึดที่หมายที่ต้องการ เพื่อการปฏิบัติการอื่น เช่น การยึดสนามบิน การโจมตีที่เก็บเสบียงหรือที่บัญชาการของฝ่ายตรงข้าม ซึ่งเป็นภารกิจที่สิ้นเปลืองทรัพยากรมาก ตั้งแต่การสร้างหน่วยที่จะไปทำภารกิจนี้ ซึ่งจะทำเมื่อที่หมายดังกล่าวถ้าไม่ยึดหรือทำลายแล้ว ภารกิจจะไม่สำเร็จ

การลาดตระเวนพิเศษ (อังกฤษ: Special Reconnaissance) เป็นการลาดตระเวนและเฝ้าตรวจโดยหน่วยรบพิเศษโดยลำพังหรือ ผ่านทางกำลังกองโจร วัตถุประสงค์เพื่อการยืนยัน ปฏิเสธข่าวสาร สมมติฐานที่ได้มาก่อน ด้วยการตรวจการณ์ หรือวิธีการรวบรวมอื่นเพื่อให้ได้มาซึ่งข้อมูลเกี่ยวกับขีดความสามารถ เจตนารมณ์ และการปฏิบัติ ของข้าศึกหรือที่มีแนวโน้มจะเป็นข้าศึก การปฏิบัติการลาดตระเวนพิเศษอาจจะเกิดขึ้นเพื่อความต้องการการลาดตระเวนทางนิวเคลียร์ ชีวเคมี หรือเพื่อหาข้อมูลด้านอุตุนิยม อุทกศาสตร์ ภูมิประเทศ ในพื้นที่หนึ่ง

### การต่อสู้การก่อการร้าย

การต่อต้านการก่อการร้าย (อังกฤษ: Counter - Terrorist) หมายถึง มาตรการการป้องกันไม่ให้มีเหตุ และติดตามกลุ่มก่อการร้ายต่างๆ รวมทั้งมาตรการในการตอบโต้ เมื่อมีการก่อการร้ายเกิดขึ้น ส่วนมากบทบาทของหน่วยรบพิเศษ จะอยู่ในรูปแบบของการปฏิบัติการแก้ไขปัญหาการจับตัวประกันโดยกลุ่มผู้ก่อการร้ายที่มีข้อเรียกร้องทางการเมืองระหว่างประเทศ และข้อเรียกร้องด้านชาติพันธุ์ ศาสนา 

ในประเทศไทยมีการจับยึดตัวประกันมาแล้ว 8 ครั้งแล้วแต่มีการใช้กำลังต่อสู้เพียง 1 ครั้ง คือเหตุการณ์ที่โรงพยาบาลราชบุรี เมื่อวันที่ 25 มกราคม พ.ศ. 2543

### การป้องกันภายในให้กับมิตรประเทศ

การป้องกันภายในให้กับมิตรประเทศ เป็นการปฏิบัติเพื่อช่วยเหลือมิตรประเทศให้เกิดความมั่นคง ด้วยการสนับสนุนงานด้านต่างๆ เช่น การฝึกเจ้าหน้าที่ตำรวจ การสนับสนุนด้านการศึกษา โดยเป้าหมายคือช่วยให้มิตรประเทศมีความมั่นคง ซึ่งเป็นการส่งเสริมความสัมพันธ์ระหว่างประเทศทางอ้อมและนำมาซึ่งความมั่นคงของภูมิภาค

### ภารกิจคู่ขนาน

ภารกิจคู่ขนาน หมายถึงภารกิจที่มีหน่วยงานอื่นปฏิบัติเป็นหลักอยู่ในขั้นต้น โดยมีหน่วยรบพิเศษสามารถที่จะปฏิบัติการเสริมการปฏิบัติการดังกล่าวได้ กิจกรรมนี้เป็นช่องทางหนึ่งของหน่วยรบพิเศษที่จะสามารถสนับสนุนการปฏิบัติการทางทหารที่ไม่ใช่สงคราม ซึ่งตามหลักนิยมของสหรัฐแล้วเป็นเพียงภารกิจที่เสริมการปฏิบัติหลัก โดยเฉพาะการสร้างความชอบธรรมในการปฏิบัติการ นอกจากนี้ยังสามารถเป็นรากฐานของการปฏิบัติการอื่น ๆ เช่น การให้ความช่วยเหลือด้านการรักษาความปลอดภัย คล้ายกับการเข้าไปติดต่อเริ่มแรกและสามารถสร้างพื้นที่ในการปฏิบัติการป้องกันภายในมิตรประเทศ ซึ่งจะเป็นรูปแบบใหม่ของการเสริมสร้างกำลังกองโจรใน ศนบ. แต่เปลี่ยนจากกำลังกองโจรเป็นกำลังทหารของรัฐบาล ที่จะใช้เป็นพันธมิตรในอนาคต ในการปกป้องผลประโยชน์ร่วมกัน 

ภารกิจคู่ขนานที่หน่วยรบพิเศษ อาจจะต้องมีส่วนร่วม รวมถึง 

* การปราบปรามยาเสพติด

ประวัติ
-------

หน่วยรบพิเศษของประเทศไทย
------------------------

บทความหลัก: รายชื่อหน่วยรบพิเศษของไทย
### ทหารหน่วยรบพิเศษของประเทศไทย

#### กองทัพบก

ศูนย์สงครามพิเศษ (Special Warfare Center) สังกัด หน่วยบัญชาการสงครามพิเศษ (Special Warfare Command)

* กองพลรบพิเศษที่ 1
	+ กรม รพศ. 1
	+ กรม รพศ. 2
	+ กรม รพศ. 3 รอ.
		- กองพันจู่โจมรักษาพระองค์ กรมรบพิเศษที่ 3 รักษาพระองค์
		- กองพันปฏิบัติการพิเศษรักษาพระองค์ กรมรบพิเศษที่ 3 รักษาพระองค์ (พัน.ปพ.รอ.รพศ. 3 รอ.) (ชื่อเดิม : หน่วยปฏิบัติการพิเศษเฉพาะกิจ 90)
	+ กรม รพศ. 4
	+ กรม รพศ. 5
	+
* 

#### กองทัพเรือ

* หน่วยบัญชาการสงครามพิเศษทางเรือ กองเรือยุทธการ
	+ กรมรบพิเศษที่ 1 หน่​วยบัญชาการ​สงครามพิเศษทางเรือ
	+ กรมรบพิเศษที่ 2 หน่วยบัญชาการสงครามพิเศษทางเรือ
* หน่วยบัญชาการนาวิกโยธิน
	+ กองพันลาดตระเวน กองพลนาวิกโยธิน (RECON)

#### กองทัพอากาศ

* กรมปฏิบัติการพิเศษ หน่วยบัญชาการอากาศโยธิน
	+ กองพันปฏิบัติการพิเศษ 1 (คอมมานโด) กรมปฏิบัติการพิเศษ หน่วยบัญชาการอากาศโยธิน
	+ กองพันปฏิบัติการพิเศษ 2 (คอมมานโด) กรมปฏิบัติการพิเศษ หน่วยบัญชาการอากาศโยธิน
	+ กองพันปฏิบัติการพิเศษ 3 (คอมมานโด) กรมปฏิบัติการพิเศษ หน่วยบัญชาการอากาศโยธิน
	+ ศูนย์การค้นหาและกู้ภัยในพื้นที่การรบ (พลร่มกู้ภัย) (CSAR)

### ตำรวจหน่วยปฏิบัติพิเศษของประเทศไทย

#### สำนักงานตำรวจแห่งชาติ

* กองบัญชาการตำรวจนครบาล
	+ อรินทราช 26 อังกฤษ : Arintharat 26 (ชื่อทางการ : กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ กองบัญชาการตำรวจนครบาล (กก.ต่อต้านการก่อการร้าย บก.สปพ.บช.น.)​)
* กองบัญชาการตำรวจตระเวนชายแดน
	+ นเรศวร 261 (อังกฤษ : Naresuan 261) (ชื่อทางการ : กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน)
* กองบัญชาการ​ตำรวจสอบสวนกลาง
	+ คอมมานโด (COMMANDO) กองกำกับการต่อต้านก่อการร้าย กองบังคับการปฏิบัติการพิเศษ (ชื่อเดิม : กองร้อยปฏิบัติการพิเศษ สยบริปูสะท้าน คอมมานโดกองปราบปราม, กองบังคับการถวายความปลอดภัยและปฏิบัติการพิเศษ, กองบังคับการตำรวจมหาดเล็กราชวัลลภรักษาพระองค์ 904 ตามลำดับ)
	+ หน่วยปฏิบัติการพิเศษ หนุมานกองปราบ​ (HANUMAN) กองบังคับการปราบปราม
* กองบัญชาการตำรวจปราบปรามยาเสพติด
	+ สยบไพรี 43 (Sayobpairee 43 / NSB Commando) กองกำกับการปฏิบัติการพิเศษ
* ตำรวจภูธรภาค 1-9
	+ กองกำกับการปฏิบัติการพิเศษ (หน่วยปฏิบัติการพิเศษ: นปพ.)

### หน่วยรบพิเศษที่จัดเป็นหน่วยภารกิจพิเศษของประเทศไทย

ขึ้นการบังคับบัญชากับศูนย์ปฏิบัติการต่อต้านการก่อการร้ายสากล (ศตก.) กองบัญชาการกองทัพไทย

* กองทัพบก
	+ กองพันปฏิบัติการพิเศษรักษาพระองค์ ​กรมรบพิเศษที่ 3 รักษาพระองค์ (พัน.ปพ.รอ.รพศ. 3 รอ.) ศูนย์สงครามพิเศษ​
* กองทัพเรือ
	+ กรมรบพิเศษที่ 1 หน่​วยบัญชาการ​สงครามพิเศษทางเรือ
* กองทัพอากาศ
	+ กรมปฏิบัติการพิเศษ หน่วยบัญชาการอากาศโยธิน
* สำนักงานตำรวจแห่งชาติ
	+ กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน หรือ **นเรศวร 261**​
	+ กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ กองบัญชาการตำรวจนครบาล (กก.ต่อต้านการก่อการร้าย บก.สปพ.บช.น.)​ หรือ **อรินทราช 26**

หน่วยรบพิเศษของต่างประเทศ
-------------------------

### ทหารและกำลังกึ่งทหารหน่วยรบพิเศษของต่างประเทศ

#### เอเชีย

* จีน กองพลน้อยปฏิบัติการพิเศษ (หน่วยในอัตรากองทัพกลุ่มที่ขึ้นต่อหน่วยบัญชาการภาคพื้นของกองทัพบกกองทัพปลดปล่อยประชาชนจีน)
* จีน หน่วยคอมมานโดเจียวหลง (蛟龙突击队)
* จีน กองกำลังคอมมานโดส่งทางอากาศเหล่ยเฉิน (中国空降兵 雷神突击队)
* จีน คอมมานโดใบมีด (中国人民解放军 特种部队 : zcdd)
* จีน หน่วยโจมตีต่อต้านการก่อการร้าย (战略支援部队反恐突击)
* จีน หน่วยคอมมานโดพยัคฆ์ดาวหิมะ (雪豹突击队)
* อินเดีย พารา
* อินเดีย มาร์คอส
* อินเดีย กองกำลังคอมมานโดการุด
* อินเดีย กลุ่มพิเศษ (4 Vikas)
* อินเดีย กองปฏิบัติการพิเศษ 51
* อินโดนีเซีย หน่วยเฉพาะกิจพิเศษ 81
* อินโดนีเซีย เดนจากา
* อินโดนีเซีย หน่วยเฉพาะกิจ 90 บราโว
* อิสราเอล กองเรือ 13
* อิสราเอล หน่วยลาดตระเวนกองเสนาธิการ
* อิสราเอล หน่วยชาลดัก
* ญี่ปุ่น สเปเชียลบอร์ดดิงยูนิต
* ญี่ปุ่น กลุ่มหน่วยรบพิเศษ
* เกาหลีเหนือ กองพันภารกิจพิเศษ 525 (525 특수작전대대)
* เกาหลีใต้ กองพันภารกิจพิเศษ ต่อต้านก่อการร้าย (จินแฮ) (특수임무대대 (CT: Counter Terror, 대테러) (진해))
* เกาหลีใต้ กองภารกิจพิเศษที่ 707
* เกาหลีใต้ ชุดควบคุมการรบ (공군 특수임무대 CCT)

#### ออสเตรเลีย

* ออสเตรเลีย ฝูงบินที่ 4 กองทัพอากาศออสเตรเลีย
* ออสเตรเลีย เหล่าทำลายใต้น้ำ กองทัพเรือออสเตรเลีย
* ออสเตรเลีย กรมปฏิบัติการพิเศษทางอากาศออสเตรเลีย
* นิวซีแลนด์ กรมปฏิบัติการพิเศษทางอากาศนิวซีแลนด์ที่ 1

#### ยุโรป

* ฝรั่งเศส กรมพลร่มทหารราบนาวีที่ 1
* ฝรั่งเศส คอมมานโดอูแบร์
* ฝรั่งเศส คอมมานโดพลร่มทางอากาศ หมายเลข 10
* ฝรั่งเศส ฌีฌีง
* เยอรมนี หน่วยบัญชาการกำลังรบพิเศษ
* เยอรมนี หน่วยบัญชาการกำลังรบพิเศษทางเรือ
* อิตาลี กรมพลร่มจู่โจมที่ 9 (โกล โมกิน)​
* อิตาลี หน่วยบัญชาการกลุ่มดำน้ำและจู่โจม​
* อิตาลี กลุ่มแทรกแทรงพิเศษ
* อิตาลี กองบินจู่โจมที่ 17
* รัสเซีย มนุษย์กบคอมมานโดรัสเซีย
* รัสเซีย กองพลน้อยแยกองครักษ์ปฏิบัติการพิเศษที่ 45
* รัสเซีย ศูนย์ปฏิบัติการพิเศษ "เซเนตซ์"
* รัสเซีย ศูนย์ปฏิบัติการพิเศษที่ 604
* สหราชอาณาจักร หน่วยปฏิบัติการพิเศษทางอากาศ
* สหราชอาณาจักร หน่วยปฏิบัติการพิเศษทางเรือ
* สหราชอาณาจักร หมวดบินรบพิเศษ, ฝูงบินหมายเลข 47 กองทัพอากาศอังกฤษ

#### อเมริกาเหนือ

* แคนาดา กองกำลังเฉพาะกิจร่วม 2
* แคนาดา กองบินยุทธการพิเศษทางอากาศ 427
* แคนาดา ทีมรับมือสถานการณ์ฉุกเฉิน ตำรวจม้าแคนาดา
* สหรัฐ ฝูงบินยุทธวิธีพิเศษที่ 24
* สหรัฐ กองกำลังเดลตา
* สหรัฐ ซีลทีมซิกซ์
* สหรัฐ กรมจู่โจมนาวิกโยธิน

#### ลาตินอเมริกา

* คอสตาริกา หน่วยแทรกแทรงพิเศษ (คอสตาริกา)
* เม็กซิโก กองกำลังตอบโต้พิเศษ
* เม็กซิโก กำลังรบพิเศษ (กองทัพเรือเม็กซิโก)
* อาร์เจนตินา กลุ่มแมงป่อง
* อาร์เจนตินา กลุ่มปฏิบัติการพิเศษ (กองทัพอากาศอาร์เจนตินา)​
* อาร์เจนตินา กลุ่มดำน้ำยุทธวิธี
* อาร์เจนตินา กลุ่มอัลบาโตรส
* อาร์เจนตินา กองร้อยคอมมานโด 601
* บราซิล ฝูงบินกู้ภัยส่งทางอากาศ
* บราซิล กองพันรบพิเศษที่ 1
* บราซิล กลุ่มดำน้ำจู่โจม
* ชิลี กลุ่มต่อต้านก่อการร้ายทางอากาศ
* ชิลี กองพันพลร่มที่ 1 เปลันตารู (1º Batallón de Paracaidistas Pelantaru)
* ชิลี หน่วยบัญชาการกำลังรบพิเศษ (กองทัพเรือชิลี)
* ชิลี กลุ่มตำรวจปฏิบัติการพิเศษ (ตำรวจทหารชิลี)
* ชิลี Sección de Operaciones Tácticas

### ตำรวจหน่วยปฏิบัติการพิเศษของต่างประเทศ

#### เอเชีย

* จีน หน่วยยุทโธปกรณ์และยุทธวิธีพิเศษปักกิ่ง (北京特警总队)
* อินเดีย กองพันคอมมานโดปฏิบัติการฉับพลัน (COBRA)
* อินโดนีเซีย จีจานา
* อิสราเอล ยามัม
* ญี่ปุ่น ทีมจู่โจมพิเศษ
* เกาหลีใต้ หน่วยปฏิ​บัติการพิเ​ศษ 868

#### ออสเตรเลีย

* ออสเตรเลีย กองรับมือสถานการณ์พิเศษ
* นิวซีแลนด์ กองยุทธวิธีพิเศษ

#### ยุโรป

* ฝรั่งเศส เรอ์
* เยอรมนี เกเอสเก 9
* อิตาลี ศูนย์ความมั่นคงกำลังเฉพาะกิจกลาง
* รัสเซีย กลุ่มอัลฟา
* รัสเซีย วึมเปล
* สหราชอาณาจักร หน่วยยุทโธปกรณ์พิเศษต่อต้านก่อการร้าย (CTSFO)

#### อเมริกาเหนือ

* สหรัฐ ทีมชิงตัวประกัน

#### ลาตินอเมริกา

* เม็กซิโก กลุ่มปฏิบัติการพิเศษ
* อาร์เจนตินา กลุ่มปฏิบัติการพิเศษกลาง (อาร์เจนตินา)
* บราซิล หน่วยบัญชาการปฏิบัติการทางยุทธวิธี
* ชิลี Equipo de Reacción Táctica Antinarcóticos (ERTA)

อดีตหน่วยรบพิเศษของต่างประเทศ
-----------------------------

### กองทัพเรือ

* สหราชอาณาจักร คอมมานโดราชนาวี (ค.ศ. 1942 – ค.ศ. 1945)
* สหรัฐ บีชจัมเปอร์ (ค.ศ. 1943 – ค.ศ. 1946 , ค.ศ. 1951 – ค.ศ. 1972)
* สหรัฐ ทีมทำลายใต้น้ำ (ค.ศ. 1942 – ค.ศ. 1983)

อ้างอิง
-------

1. ↑  ประวัติกองบังคับการปฏิบัติการพิเศษ



1. ↑   หลักนิยมหน่วยรบพิเศษ กองทัพบกไทย พ.ศ. ๒๕๕๐